**Ministru kabineta noteikumu projekta “Noteikumi par zemāko mēnešalgu un speciālo piemaksu veselības aprūpes jomā nodarbinātiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Noteikumi par zemāko mēnešalgu un speciālo piemaksu veselības aprūpes jomā nodarbinātiem”” projekts (turpmāk – noteikumu projekts)mērķis ir atalgojuma palielinājums par 20 procentiem, kas ir viens no būtiskākajiem soļiem, lai risinātu problēmas ar cilvēkresursu trūkumu veselības aprūpes sistēmā. Noteikumu projekts stājas spēkā 2019.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz: - Ministru kabineta 2017.gada 7.augusta rīkojums Nr.394 “Par konceptuālo ziņojumu “Par veselības aprūpes sistēmas reformu””;- Informatīvais ziņojums “Par ārstniecības personu un ārstniecības iestāžu pārējā personāla atlīdzības palielināšanu 2019.-2021.gadam” (2018.gada 27.novembra protokols Nr.56 46.§) (turpmāk - informatīvais ziņojums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2010.gada 29.jūnija noteikumi Nr.595 “Noteikumi par zemāko mēnešalgu un speciālo piemaksu ārstniecības personām” (turpmāk – Noteikumi Nr.595) nosaka ārstniecības personu zemāko mēnešalgas apmēru par slodzi, kas strādā valsts un pašvaldību kapitālsabiedrībās vai publiski privātajās kapitālsabiedrībās, kas noslēgušas līgumu ar Nacionālo veselības dienestu par no valsts budžeta apmaksāto veselības aprūpes pakalpojumu sniegšanu, vai, kas sniedz no pašvaldību budžetiem apmaksātos veselības aprūpes pakalpojumus pašvaldību izglītības iestādēs. 2018.gada 6.decembrī Saeima atbalstīja grozījumus Valsts un pašvaldību institūciju amatpersonu un darbinieku atlīdzības likumā, nosakot, ka turpmāk arī valsts iestādēs strādājošām ārstniecības personām, kuras sniedz no valsts budžeta apmaksātus veselības aprūpes pakalpojumus, tiks noteikta tikai zemākā mēnešalga. Minētie grozījumi paredz arī atcelt valsts iestādes strādājošām ārstniecības personām, kuras sniedz no valsts budžeta apmaksātus veselības aprūpes pakalpojumus, ierobežojums attiecībā uz mēnešalgas maksimālo apmēru. Līdz ar to uz šīm ārstniecības personām vairs neattieksies noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību. Tāpat veiktie grozījumi attieksies arī uz Neatliekamās medicīniskās palīdzības dienesta operatīvā medicīniskā transportlīdzekļa vadītājiem, ņemot vērā to, ka viņi ir iesaistīti veselības aprūpes pakalpojumu nodrošināšanā.2017.gadā apstiprinātais konceptuālais ziņojums “Par veselības aprūpes sistēmas reformu” paredz plānveida finansējuma pieaugumu veselības aprūpes nozarei, tai skaitā arī atalgojuma pieaugumu septiņu gadu garumā. Līdz ar to jebkurš lēmums, kura rezultātā veselības aprūpe saņem lielāku finansējumu, ir pozitīvi vērtējams.Tajā pat laikā finansējuma palielinājumam nozarē jābūt sistemātiskam, konsekventam un ilglaicīgam. Optimāls risinājums būtu, ja šādu lēmumu pieņemtu kopējā nozares atalgojuma pieauguma kontekstā. Šādu vienas grupas jautājumu risināšana neatrisina lielo sistēmisko problēmu par nepieciešamajiem cilvēkresursiem nozarē kopumā.2018.gada 27.novembrī Ministru kabineta sēdē tika izskatīts Veselības ministrijas sagatavotais informatīvais ziņojums par ārstniecības personu un ārstniecības iestāžu pārējā personāla atlīdzības palielināšanu 2019. - 2021.gadam, par nepieciešamību plānot darba samaksas pieaugumu mediķiem turpmākajiem trim gadiem vidēji par 20% ik gadu, kā arī, lai izpildītu Latvijas Republikas Satversmes tiesas spriedumu (2018.gada 15.maija sprieduma lieta Nr. 2017-15-01) saistībā ar normālā pagarinātā darba laika pakāpenisku atcelšanu un apmaksas nosacījumiem. Informatīvais ziņojums tika sagatavots pamatojoties uz Veselības ministrijas darba grupā[[1]](#footnote-1) (kurā piedalījās pārstāvji no Latvijas Ārstniecības un aprūpes darbinieku arodbiedrības, Latvijas Veselības un sociālās aprūpes darbinieku arodbiedrības, Latvijas Māsu asociācijas, Latvijas Slimnīcu biedrības, valsts un pašvaldību slimnīcām, Latvijas Jauno ārstu asociācijas, biedrības “Veselības aprūpes darba devēju asociācija”, kā arī pārstāvji no Veselības ministrijas (turpmāk – darba grupas pārstāvji)) nolemto, kurā tika diskutēts par pasākumiem, lai novērstu veselības aprūpes darbinieku aizplūšanu no nozares, par ārstniecības iestādēs strādājošajiem darba samaksas palielināšanu un par virsstundu apmaksu. Darba grupa konceptuāli atbalstīja Veselības ministrijas piedāvāto variantu darba samaksas pieaugumam ārstniecības iestādēs strādājošiem 2019.- 2021. gadam vidēji 20% apmērā katru gadu, 2021. gadā ārstu vidējai darba samaksai sasniedzot divkāršu tautsaimniecībā nodarbināto vidējo darba samaksu.Darba samaksas pieaugums ārstniecības personām 2019.gadam jau iepriekš bija iezīmēts, valdībai 2017.gadā apstiprinot konceptuālo ziņojumu “Par veselības aprūpes sistēmas reformu”. Tagad, atbilstoši informatīvajam ziņojumam plānots, ka **ambulatorajā sektorā** ārsti un funkcionālie speciālisti nākošgad saņemtu vidēji 1350 *euro* līdzšinējo 1125 *euro* vietā, 2020.gadā – vidēji 1620 *euro* un 2021.gadā – vidēji 1944 *euro*. Ārstniecības un pacientu aprūpes personām atalgojums pieaugtu no esošajiem 675 *euro* līdz vidēji 810 *euro* 2019.gadā, vidēji 972 *euro* 2020.gadā, un vidēji 1166 *euro* 2021.gadā. Savukārt ārstniecības un pacientu aprūpes atbalsta personām darba samaksa mainītos no 450 *euro* uz vidēji 540 *euro* 2019.gadā, vidēji 648 *euro* 2020.gadā un vidēji 778 *euro* 2021.gadā.Plānots, ka vidēji par 20% darba samaksa pieaugs arī **stacionārā sektorā** (*ņemot vērā obligātās piemaksas par diennakts darba režīmu nodrošināšanu*), tāpēc ārsti un funkcionālie speciālisti 2019.gadā saņemtu vidēji 1856 *euro* līdzšinējo 1547 *euro* vietā, savukārt 2020.gadā vidēji 2227 *euro* un 2021. gadā – vidēji 2672 *euro*, sasniedzot divkāršu tautsaimniecībā nodarbināto vidējo darba samaksu. Ārstniecības un pacientu aprūpes personām atalgojums pieaugtu no esošajiem vidēji 928 *euro* līdz 1114 *euro* 2019.gadā, līdz vidēji 1336 *euro* 2020.gadā un vidēji 1603 *euro* 2021.gadā. Savukārt ārstniecības un pacientu aprūpes atbalsta personām darba samaksa mainītos no vidēji 620 *euro* līdz 742 *euro* 2019.gadā, vidēji 891 *euro* 2020.gadā un vidēji 1069 *euro* 2021.gadā.Prognozējams atalgojuma palielinājums turpmākajos gados ir viens no būtiskākajiem soļiem, lai risinātu problēmas ar cilvēkresursu trūkumu nozarē. Arī šis aspekts izvērtēts informatīvajā ziņojumā, jo stacionāro ārstniecības iestāžu ārstniecības personu kopējam skaitam ir strauja negatīva dinamika. Iemesls tam ir esošo ārstniecības personu novecošanās, kā arī zemā darba samaksa. Kvalitatīvu veselības aprūpes pakalpojumu ir iespējams nodrošināt tikai tad, ja ārstniecības iestādei ir pietiekams skaits profesionālu speciālistu, kuri strādā vienotā saliedētā komandā, kur ikviens no dalībniekiem funkcionē patstāvīgi un atbildīgi, skaidri apzinoties sava darba uzdevumus un kopējo sasniedzamo mērķi. Ārstniecības personas ir vērtība, bez kuriem nav iespējams nodrošināt ārstniecību. Kopumā esošais ārstniecības personu skaita nodrošinājums rada nopietnu apdraudējumu veselības aprūpes pakalpojumu nodrošināšanai nākotnē. Vissatraucošākā situācija ir ar māsu nodrošinājumu. Konkurētspējīgs atalgojums ārstniecības personām ir viens no būtiskākajiem aspektiem, kas ietekmē veselības nozares cilvēkresursu nodrošinājumu veselības aprūpes sistēmā. Lai mazinātu tendenci ārstniecības personu aizplūšanai uz privāto sektoru, kā arī, kas nav saistīts ar veselības aprūpes nodrošināšanu (piemēram: skaistumkopšanas pakalpojumi) un aktīvāk veicinātu paaudžu nomaiņu, ārstniecības personu darba samaksas palielināšanai līdz 2023.gadam nepieciešams novirzīt 500,8 miljonus *euro*[[2]](#footnote-2), nodrošinot, ka 2021.gadā ārstu un funkcionālo speciālistu vidējā darba samaksa sasniedz divkāršu tautsaimniecībā nodarbināto vidējo darba samaksu, ārstniecības un pacientu aprūpes personu darba samaksa sasniedz 60%, bet ārstniecības un pacientu aprūpes atbalsta personu vidējā darba samaksa sasniedz 40% no ārstu un funkcionālo speciālistu vidējās darba samaksas, lielāku finansējuma apjomu paredzot stacionārajām ārstniecības iestādēm.2019.gadā paredzēts palielināt ārstniecības personām darba samaksu, līdz ar to nepieciešams aktualizēt Noteikumu Nr.595 2.pielikumu, palielinot ārstniecības personu zemāko mēnešalgas likmi par slodzi 6.-1. ārstniecības personas amata kvalifikācijas kategorijai.tabula**Ārstniecības personas zemākā mēnešalga**

|  |  |  |  |  |
| --- | --- | --- | --- | --- |
| Nr.p. k. | Ārstniecības personas amata kvalifikācijas kategorija | *Vecā redakcija* Zemākā mēnešalgas likme (*euro*) | ***Jaunā redakcija*** Zemākā mēnešalgas likme (*euro*) | Starpība |
| 1. | 1 | 899 | 1 079 | +180 |
| 2. | 2 | 792 | 950 | +158 |
| 3. | 3 | 595 | 714 | +119 |
| 4. | 4 | 524 | 629 | +105 |
| 5. | 5 | 466 | 559 | +93 |
| 6. | 6 | 437 | 524 | +87 |

2019.gadā par 20% paredzēts palielināt darba samaksu gan ārstiem un funkcionālajiem speciālistiem, gan ārstniecības un pacientu aprūpes personām un funkcionālo speciālistu asistentiem, gan ārstniecības un pacientu aprūpes atbalsta personām, kas veidojas ņemot vērā vidējo plānoto darba samaksas palielinājum gan ārstniecības personālam ambulatorā sektorā, gan stacionārajā sektorā**.** Ministru kabineta 2018.gada 4.decembra noteikumi Nr. 759 "Grozījumi Ministru kabineta 2009. gada 20. janvāra noteikumos Nr. 60 "[Noteikumi par obligātajām prasībām ārstniecības iestādēm un to struktūrvienībām](https://likumi.lv/ta/id/187621-noteikumi-par-obligatajam-prasibam-arstniecibas-iestadem-un-to-strukturvienibam)"" paredz Neatliekamās medicīniskās palīdzības dienestam trīs gadu periodā realizēt pilotprojektu un nosaka Neatliekamās medicīniskās palīdzības dienesta vadītāja tiesības ar rīkojumu izveidot neatliekamās medicīniskās palīdzības brigādes, kur brigādes vadītājs ir neatliekamajā medicīniskajā palīdzībā apmācīts ārsts. Ņemot vērā to, ka minētais ārsts kā neatliekamās medicīniskās palīdzības brigādes vadītājs veic tieši tādus pašus pienākumus kā neatliekamajā medicīniskajā palīdzībā sertificēts ārsta palīgs, kas ir brigādes vadītājs ārsta palīga brigādē, nepieciešams noteikt, ka šajā pārejas periodā ārsts, kurš vada neatliekamās medicīniskās palīdzības brigādi, tiek iekļauts tajā pašā amatu kategorijā, kurā ir sertificēts ārsta palīgs, kurš vada ārsta palīga brigādi. Minētais neattieksies uz sertificētiem ārstiem, kuri vada reanimācijas brigādi, intensīvās terapijas brigādi, ārsta specialista brigādi un specializētās brigādes.Tiek papildināts noteikumu 1.pielikums ar 3. profesijas grupu un amata nosaukumu - *transportlīdzekļa vadītājs*, nosakot 6 kvalifikācijas kategoriju. Lai nodrošinātu, ka piešķirtais finansējums maksimāli efektīvi tiek novirzīts paredzētajam mērķim – zemākās darba samaksas palielināšanai ārstniecības personām, kas ir iesaistītas valsts apmaksāto veselības aprūpes pakalpojumu sniegšanā, Nacionālais veselības dienests, slēdzot līgumus par valsts apmaksāto pakalpojumu sniegšanu paredzēs līgumā nosacījumu finansējumu novirzīt darba samaksas palielināšanai, kas nepārsniedz 4 vidējās tautsaimniecībā nodarbināto mēnešalgas.Noteikumu projekts paredz noteikt zemāko mēnešalgu un speciālo piemaksu veselības aprūpes jomā nodarbinātiem tai skaitā Veselības ministrijas padotības iestādes Neatliekamās medicīniskās palīdzības dienestā strādājošam ārstniecības personām un neatliekamās medicīniskās palīdzības brigādes operatīvā medicīniskā transportlīdzekļa vadītājiem un Tieslietu ministrijas padotības iestādes Ieslodzījumu vietu pārvaldē strādājošam ārstniecības personām. |
| 3. | Projekta izstrādē iesaistītās institūcijas un publiskas personas kapitālsabiedrības | Lai Veselības ministrija varētu iesniegt Finanšu ministrijā un Pārresoru koordinācijas centrā priekšlikumu par 2019.-2021.gada starpnozaru prioritāro pasākumu “Ārstniecības personu darba samaksas paaugstināšana” un tā īstenošanai nepieciešamo finansējumu, Veselības ministrijas padotības iestādēm un ministrijām (Iekšlietu ministrijai, Izglītības un zinātnes ministrijai, Tieslietu ministrijai un Labklājības ministrijai) tika lūgts iesniegt aktuālo informāciju par budžeta iestādēs, ministrijas un pašvaldību padotībā esošajās izglītības iestādēs, kā arī līgumorganizācijās, ar kurām noslēgts līgums par veselības aprūpes pakalpojumu sniegšanu (ja ir attiecināms), nodarbināto ārstniecības personu slodzēm un darba samaksu. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz ārstniecības personām, kas strādā pašvaldību iestādēs, **valsts iestādēs**, valsts un pašvaldību kapitālsabiedrībās vai publiski privātās kapitālsabiedrībās, kas noslēgušas līgumu par no valsts budžeta apmaksāto veselības aprūpes pakalpojumu sniegšanu tai skaitā uz rezidentiem, **kā arī uz Neatliekamās medicīniskās palīdzības dienesta neatliekamās medicīniskās palīdzības brigādes operatīvā medicīniskā transportlīdzekļa vadītājiem** Plānotais vidējais ārstniecības personu slodžu skaits 2019.gadam kopā ir 22 340, tai skaitā vidējais ārstu un funkcionālo speciālistu slodžu skaits 7 777, vidējais ārstniecības un pacientu aprūpes personu slodžu skaits 11 404, vidējais ārstniecības un pacientu aprūpes atbalsta personu slodžu skaits 3 159. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
|  | Cita informācija | Nav |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | Izmai-ņas, salīdzi-not ar vidēja termiņa budžeta ietvaru 2020. gadam | izmaiņas, salīdzi-not ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **837 394 492** | **0** | **674 744 077** | **0** | **674 736 911** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 837 394 492 | 0 | 674 744 077 | 0 | 674 736 911 | 0 | 0 |
| *Veselības ministrija* | **782 487 093** | 0 | **619 786 678** | 0 | **619 786 678** | 0 | 0 |
| 02.04.00 | 11 948 643 | 0 | 9 739 469 | 0 | 9 739 469 | 0 | 0 |
| 33.00.00  | 702 877 303 | 0 | 551 124 135 | 0 | 551 124 135 | 0 | 0 |
| 33.14.00 | 110 122 878 | 0 | 87 939 179 | 0 | 87 939 179 | 0 | 0 |
| 33.15.00 | 29 294 900 | 0 | 25 616 868 | 0 | 25 616 868 | 0 | 0 |
| 33.16.00 | 200 469 174 | 0 | 157 907 996 | 0 | 157 907 996 | 0 | 0 |
| 33.17.00 | 224 299 879 | 0 | 177 550 427 | 0 | 177 550 427 | 0 | 0 |
| 33.18.00 | 138 690 472 | 0 | 102 109 665 | 0 | 102 109 665 | 0 | 0 |
| 39.04.00  | 60 149 958 | 0 | 52 718 978 | 0 | 52 718 978 | 0 | 0 |
| 45.01.00 | 7 511 189 | 0 | 6 204 096 | 0 | 6 204 096 | 0 | 0 |
| *19.Tieslietu ministrija* | **54 907 399** | 0 | **54 957 399** | 0 | **54 950 233** | 0 | 0 |
| 04.01.00  | 54 907 399 | 0 | 54 957 399 | 0 | 54 950 233 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **838 047 656** | **0** | **674 744 077** | **70 691 999** | **674 736 911** | **70 691 236** | **70 691 236** |
| 2.1. valsts pamatbudžets | 838 047 656 | 0 | 674 744 077 | 70 691 999 | 674 736 911 | 70 691 236 | 70 691 236 |
| *Veselības ministrija* | **783 140 257** | 0 | **619 786 678** | **70 668 341** | **619 786 678** | **70 668 341** | **70 668 341** |
| 02.04.00  | 11 948 643 | 0 | 9 739 469 | 2 226 823 | 9 739 469 | 2 226 823 | 2 226 823 |
| 33.00.00  | 702 878 338 | 0 | 551 124 135 | 60 436 705 | 551 124 135 | 60 436 705 | 60 436 705 |
| 33.14.00 | 110 122 878 | 0 | 87 939 179 | 9 574 288 | 87 939 179 | 9 574 288 | 9 574 288 |
| 33.15.00 | 29 294 900 | 0 | 25 616 868 | 2 051 110 | 25 616 868 | 2 051 110 | 2 051 110 |
| 33.16.00 | 200 469 174 | 0 | 157 907 996 | 14 011 086 | 157 907 996 | 14 011 086 | 14 011 086 |
| 33.17.00 | 224 300 914 | 0 | 177 550 427 | 23 316 148 | 177 550 427 | 23 316 148 | 23 316 148 |
| 33.18.00 | 138 690 472 | 0 | 102 109 665 | 11 484 073 | 102 109 665 | 11 484 073 | 11 484 073 |
| 39.04.00  | 60 203 402 | 0 | 52 718 978 | 7 960 166 | 52 718 978 | 7 960 166 | 7 960 166 |
| 45.01.00 | 8 109 874 | 0 | 6 204 096 | 44 647 | 6 204 096 | 44 647 | 44 647 |
| *19.Tieslietu ministrija* | **54 907 399** | 0 | **54 957 399** | **23 658** | **54 950 233** | **22 895** | **22 895** |
| 04.01.00  | 54 907 399 | 0 | 54 957 399 | 23 658 | 54 950 233 | 22 895 | 22 895 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -653 164 | 0 | 0 | - 70 691 999 | 0 | -70 691 236 | -70 691 236 |
| 3.1. valsts pamatbudžets | -653 164 | 0 | 0 | - 70 691 999 | 0 | -70 691 236 | -70 691 236 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | - 70 691 999 | 0 | -70 691 236 | -70 691 236 |
| 5.1. valsts pamatbudžets | 0 | - 70 691 999 | -70 691 236 | -70 691 236 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Lai palielinātu 2019.gadā ārstniecības personu zemāko mēnešalgas likmi par slodzi 6.-1. ārstniecības personas amata kvalifikācijas kategorijai atbilstoši Noteikumu Nr.595 2.pielikumam, papildu nepieciešamais finansējums 2019.gadā ir 70 691 999 *euro* apmērā un 2020.gadā un turpmāk ik gadu 70 691 236 *euro* apmērā, tai skaitā:**1. **Darba samaksas palielināšana ārstniecības personām, kas sniedz valsts apmaksātos veselības aprūpes pakalpojumus, kā arī rezidentiem** Noteikumu projekts paredz ar 2019.gada 1.janvāri, atbilstoši kategoriju sadalījumam, palielināt ārstniecības personu zemāko mēnešalgas likmi **62 708 175 *euro*** apmērā, tai skaitā integrēšanai tarifos 60 436 705 *euro*, reģistru uzturēšanā un metodiski organizatoriska darbā iesaistītām ārstniecības personām 44 647 *euro* un rezidentiem 2 226 823 *euro*.

Rezidentiem 2 226 823 *euro* apmērā darba samaksas palielinājumam 20% (atbilstoši noteikumu projektam rezidentiem plānota ārstniecības personas amata kvalifikācijas kategorija Nr.2 ar zemāko mēnešalgas likmi 950 *euro* un Ministru kabineta 2011.gada 30.augustā noteikumi Nr.685 “Rezidentu sadales un rezidentūras finansēšanas noteikumi” paredz, ka rezidenta mēnešalga reģionālajā daudzprofilu slimnīcā vai ģimenes (vispārējās prakses) ārsta praksē ārpus Rīgas ir vismaz par 30% lielāka nekā zemākā mēnešalga, kas noteikta normatīvajos aktos par zemāko mēnešalgu un speciālo piemaksu ārstniecības personām) (Ietekme uz 782 rezidentiem gadā);- Ārstniecības personām, kas sniedz valsts apmaksātos veselības aprūpes pakalpojumus darba samaksas palielinājumam 20% (plānotais vidējais slodžu skaits 2019.gadam – 22 340) 60 481 352 *euro* apmērā, lai nodrošinātu zemākās mēnešalgas likmes paaugstināšanu.*(Skatīt anotācijas pielikumus Nr.1.1. un Nr. 1.2.)* Tai skaitā sadalījumā pa Veselības ministrijas budžeta programmām:* 33.00.00 “Veselības aprūpes nodrošināšana” – **60 436 705** *euro* tai skaitā sekojošas apakšprogrammās:
* 33.14.00 “Primārās ambulatorās veselības aprūpes nodrošināšana” – 9 574 288 *euro*;
* 33.15.00 “Laboratorisko izmeklējumu nodrošināšana ambulatorajā aprūpē” – 2 051 110 *euro*;
* 33.16.00 “Pārējo ambulatoro veselības aprūpes pakalpojumu nodrošināšana” – 14 011 086 *euro*;
* 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” – 23 316 148 *euro*;
* 33.18.00 “Plānveida stacionāro veselības aprūpes pakalpojumu nodrošināšana” – 11 484 073 *euro*
* 02.00.00 “Medicīnas izglītība” apakšprogrammā 02.04.00 “Rezidentu apmācība” – **2 226 823** *euro*.
* 45.00.00 “Veselības aprūpes finansējuma administrēšana” apakšprogrammā 45.01.00 “Veselības aprūpes finansējuma administrēšana un ekonomiskā novērtēšana” – **44 647** *euro*.

**Kā rezultātā** 2019.gadā paredzēts palielināt darba samaksu **ambulatorajā sektorā,** tāpēc ārsti un funkcionālie speciālisti nākošgad saņemtu vidēji 1350 *euro* līdzšinējo 1125 *euro* vietā, ārstniecības un pacientu aprūpes personām atalgojums pieaugtu no esošajiem 675 *euro* līdz vidēji 810 *euro*, savukārt ārstniecības un pacientu aprūpes atbalsta personām darba samaksa mainītos no 450 euro uz vidēji 540 *euro*. Plānots, ka vidēji par 20% darba samaksa pieaugs arī **stacionārā sektorā** (ņemot vērā obligātās piemaksas par diennakts darba režīmu nodrošināšanu) ārstiem un funkcionāliem speciālistiem, kas saņemtu vidēji 1856 *euro* līdzšinējo 1547 *euro* vietā, sasniedzot divkāršu tautsaimniecībā nodarbināto vidējo darba samaksu. Ārstniecības un pacientu aprūpes personām atalgojums pieaugtu no esošajiem vidēji 928 *euro* līdz 1114 *euro*, savukārt ārstniecības un pacientu aprūpes atbalsta personām darba samaksa mainītos no vidēji 620 *euro* līdz 742 *euro*.Tai skaitā tiks nodrošināts darba samaksas pieaugumus plānotajiem 782 rezidentiem.1. **Plānots palielināt darba samaksu Veselības ministrijas padotības iestādes Neatliekamās medicīniskās palīdzības dienestā strādājošam ārstniecības personām un neatliekamās medicīniskās palīdzības brigādes operatīvā medicīniskā transportlīdzekļa vadītājiem (kuras sniedz no valsts budžeta apmaksātos veselības aprūpes pakalpojumus) 7 960 166 *euro*.**

Veselības ministrijas budžeta programmas 39.00.00 “Specializētās veselības aprūpes nodrošināšana” apakšprogrammā 39.04.00 “Neatliekamā medicīniskā palīdzība” – 7 960 166 *euro*;**Kā rezultātā** 2019.gadā paredzēts paaugstināt darba samaksu 20% apmērā ārstniecības personām un neatliekamās medicīniskās palīdzības brigādes operatīvā medicīniskā transportlīdzekļa vadītājiem *(Skatīt anotācijas pielikumu Nr.1.3.)*.**3. Plānots palielināt darba samaksu citu budžeta resoru ārstniecības personām (kuras sniedz no valsts budžeta apmaksātos veselības aprūpes pakalpojumus) 20% apmērā** **23 658** *euro* no papildus pieejamā finansējuma. *Skatīt anotācijas pielikumu Nr.1.4.)* **19.Tieslietu ministrijas** budžeta apakšprogrammā 04.01.00 “Ieslodzījuma vietas” – 2019.gadā **23 658** *euro*. 2020.gadā un turpmāk ik gadu jāparedz finansējums **22 895** *euro* apmērā, jo tiek plānots slodžu skaita samazinājums.**Kā rezultātā** 2019.gadā paredzēts paaugstināt ārstniecības personu darba samaksu palielinot mēnešalgu un regulārās piemaksas par 20%. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Veselības ministrija ir sagatavojusi arī Ministru kabineta protokollēmuma projektu, kurā papildus noteikumu projekta anotācijas “Noteikumi par zemāko mēnešalgu un speciālo piemaksu ārstniecības personām” sākotnējās ietekmes novērtējuma ziņojuma (anotācijas) 1.-6.punktam ir iekļauta informācija par papildus nepieciešamo finansējumu 2019.gadam un turpmāk ik gadu:1. 2019.gadam un turpmāk ik gadu 10 223 029 *euro* apmērā paredzēts paaugstināt darba samaksas pieaugumu par 20% pārējam personālam, kas nepieciešams valsts apmaksāto veselības aprūpes pakalpojumu sniegšanas nodrošināšanai un nav ārstniecības personas ***Veselības ministrijai***, tai skaitā:\* 1 214 028 *euro* izdevumiem subsīdijām un dotācijām budžeta apakšprogrammai 33.14.00 “Primārās ambulatorās veselības aprūpes nodrošināšana”;\* 482 091 *euro* izdevumiem subsīdijām un dotācijām budžeta apakšprogrammai 33.15.00 “Laboratorisko izmeklējumu nodrošināšana ambulatorajā aprūpē”;\* 3 309 642 *euro* izdevumiem subsīdijām un dotācijām budžeta apakšprogrammai 33.16.00 “Pārējo ambulatoro veselības aprūpes pakalpojumu nodrošināšana”;\* 3 495 570 *euro* izdevumiem subsīdijām un dotācijām budžeta apakšprogrammai 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”;\* 1 721 698 *euro* izdevumiem subsīdijām un dotācijām budžeta apakšprogrammai 33.18.00 “Plānveida stacionāro veselības aprūpes pakalpojumu nodrošināšana”.Finansiālā ietekme ir norādīta Ministru kabineta noteikumu projekta “Grozījumi Ministru kabineta 2018.gada 28.augusta noteikumos Nr. 555 “Veselības aprūpes pakalpojumu organizēšanas un samaksas kārtība”” sākotnējās ietekmes novērtējuma ziņojumā (anotācijā). *(Skatīt anotācijas pielikumu Nr.1.1.)*2. 2019.gadam un turpmāk ik gadu 2 399 326 *euro* apmērā ***Veselības ministrijai*** paredzēts darba samaksas palielināšanai ārstniecības personām, kas sniedz valsts apmaksātos veselības aprūpes pakalpojumus, saistībā ar pagarinātā normālā darba laika atcelšanu:\* 1 511 575 *euro* izdevumiem subsīdijām un dotācijām budžeta apakšprogrammai 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”. Finansiālā ietekme ir norādīta Ministru kabineta noteikumu projekta “Grozījumi Ministru kabineta 2018.gada 28.augusta noteikumos Nr. 555 “Veselības aprūpes pakalpojumu organizēšanas un samaksas kārtība”” sākotnējās ietekmes novērtējuma ziņojumā (anotācijā);\* 887 751 *euro* izdevumiem subsīdijām un dotācijām budžeta apakšprogrammai 33.18.00 “Plānveida stacionāro veselības aprūpes pakalpojumu nodrošināšana”. Finansiālā ietekme ir norādīta Ministru kabineta noteikumu projekta “Grozījumi Ministru kabineta 2018.gada 28.augusta noteikumos Nr. 555 “Veselības aprūpes pakalpojumu organizēšanas un samaksas kārtība”” sākotnējās ietekmes novērtējuma ziņojumā (anotācijā).3. 2019. gadam un turpmāk ik gadu 4 154 213 *euro* apmērā paredzēts paaugstināt darba samaksas pieaugumu par 20% Veselības ministrijas, Iekšlietu ministrijas, Labklājības ministrijas un Izglītības un zinātnes ministrijas, citu budžeta resoru padotības iestāžu ārstniecības personām uz kurām ir attiecināms Valsts un pašvaldību institūciju amatpersonu un darbinieku atlīdzības likumā noteiktās mēnešalgu grupu maksimālās mēnešalgas un Labklājības ministrijas līgumorganizāciju, kuras sociālos pakalpojumus sniedz uz līguma par valsts pārvaldes deleģēto funkciju izpildi vai publiskā iepirkuma pamata, ārstniecības personām, tai skaitā:**3.1.** **Veselības ministrijai 2 126 054 *euro* apmērā**, tai skaitā:\* 126 881 *euro* tai skaitā 40 961 *euro* izdevumiem atlīdzībai un izdevumiem precēm un pakalpojumiem 85 920 *euro* budžeta apakšprogrammai 39.03.00 “Asins un asins komponentu nodrošināšana”, aprēķini norādīti atbilstoši informatīvajā ziņojumā iekļautajai informācijai;\* 1 173 276 *euro* izdevumiem atlīdzībai budžeta apakšprogrammai 39.04.00 “Neatliekamā medicīniskā palīdzība”, tai skaitā darba samaksas pieaugumam pagarinātā normālā darba laika ietvarā 20% - 820 220 *euro* un 353 056 *euro* plānotajam darba samaksas pieaugumam ārstniecības personām, uz kurām ir attiecināms Valsts un pašvaldību institūciju amatpersonu un darbinieku atlīdzības likumā noteiktās mēnešalgu grupu maksimālās mēnešalgas;\* 293 261 *euro* izdevumiem atlīdzībai budžeta apakšprogrammai 39.06.00 “Tiesu medicīniskā ekspertīze”, aprēķini norādīti atbilstoši informatīvajā ziņojumā iekļautajai informācijai;\* 381 309 *euro* izdevumiem atlīdzībai budžeta apakšprogrammai 46.01.00 “Uzraudzība un kontrole”, aprēķini norādīti atbilstoši informatīvajā ziņojumā iekļautajai informācijai;\* 169 353 *euro* izdevumiem atlīdzībai budžeta apakšprogrammai 46.03.00 “Slimību profilakses nodrošināšana”, aprēķini norādīti atbilstoši informatīvajā ziņojumā iekļautajai informācijai;*(Skatīt anotācijas pielikumu 1.6. un informatīvo ziņojumu)***3.2. Iekšlietu ministrijai 89 590 *euro* apmērā** aprēķini norādīti atbilstoši informatīvajā ziņojumā iekļautajai informācijai, tai skaitā:\* 14 564 *euro* atlīdzībai budžeta apakšprogrammai 06.01.00 “Valsts policija”;\* 9 555 *euro* atlīdzībai budžeta apakšprogrammai 10.00.00 “Valsts robežsardzes darbība”;\* 65 471 *euro* atlīdzībai budžeta apakšprogrammai 38.05.00 “Veselības aprūpe un fiziskā sagatavošana”.**3.3.** **Labklājības ministrijai 1 520 622 *euro* apmērā** aprēķini norādīti atbilstoši informatīvajā ziņojumā iekļautajai informācijai, tai skaitā:\* 1 534 *euro* atlīdzībai budžeta apakšprogrammai 04.05.00 “Valsts sociālās apdrošināšanas aģentūras speciālais budžets”, papildu nepieciešamo finansējumu 1 534 *euro* apmērā plānotajam ārstniecības personu darba samaksas pieaugumam nodrošināt no sociālās apdrošināšanas pakalpojumu budžetiem atbilstoši to īpatsvariem gada sociālās apdrošināšanas pakalpojumu finansējumā;\* 889 376 *euro* atlīdzībai budžeta apakšprogrammai 05.03.00 “Aprūpe valsts sociālās aprūpes institūcijās”;\* 156 499 *euro* atlīdzībai budžeta apakšprogrammai 05.37.00 “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”;\* 181 388 *euro* atlīdzībai budžeta apakšprogrammai 05.62.00 “Invaliditātes ekspertīžu nodrošināšana”;\* 291 825 *euro* subsīdijām un dotācijai budžeta apakšprogrammai 05.01.00 “Sociālās rehabilitācijas valsts programmas”.**3.4.** **Izglītības un zinātnes ministrijai 43 492 *euro* apmērā** aprēķini norādīti atbilstoši informatīvajā ziņojumā iekļautajai informācijai, tai skaitā:\* 1 095 *euro* atlīdzībai budžeta apakšprogrammai 01.03.00 “Sociālās korekcijas izglītības iestāde”;\* 29 004 *euro* atlīdzībai budžeta apakšprogrammai 02.01.00 “Profesionālās izglītības programmu īstenošana”;\* 13 393 *euro* atlīdzībai budžeta apakšprogrammai 09.10.00 “Murjāņu sporta ģimnāzija”.**3.5.** **374 455 *euro*****apmērā**budžeta resoram **“62. Mērķdotācijas pašvaldībām”** budžeta programmai 01.00.00 “Mērķdotācijas izglītības pasākumiem”, aprēķini norādīti atbilstoši informatīvajā ziņojumā iekļautajai informācijai.*(Skatīt anotācijas pielikumu 1.5.)*Sagatavotajā Ministru kabineta protokollēmuma projektā norādītā informācija atšķiras no informatīvajā ziņojumā iekļautā sekojošās pozīcijas:Pozīcijas “Darba samaksas palielināšanai ārstniecības personām, kas sniedz valsts apmaksātos veselības aprūpes pakalpojumus” nepieciešamais finansējums ir izdalīts papildus Veselības ministrijas programmai 33.00.00 “Veselības aprūpes nodrošināšana” arī apakšprogrammai 45.01.00 “Veselības aprūpes finansējuma administrēšana un ekonomiskā novērtēšana” 44 647 *euro* apmērā reģistru uzturēšanā un metodiski organizatoriska darbā iesaistītām ārstniecības personām;- Tieslietu ministrijas apakšprogrammai 04.01.00 “Ieslodzījuma vietas” nepieciešamais finansējums ir samazinājies par 1 526 *euro*, jo tika precizēts ārstu un funkcionālo speciālistu skaits;- Iekšlietu ministrijas apakšprogrammai 06.01.00 “Valsts policija” tika precizēts ārstu un funkcionālo speciālistu skaits, nepieciešamajam finansējumam palielinoties par 4 411 *euro*.*(Skatīt anotācijas pielikumu 1.5.)* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Lai realizētu ārstniecības personu minimālās mēnešalgas izmaiņas, vienlaicīgi tiek izstrādāti grozījumi Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība”, nosakot izmaiņas veselības aprūpes pakalpojumu tarifos, lai realizētu noteikumos paredzēto ārstniecības personu mēnešalgas palielinājumu un turpinātu sekmēt reformu ietvaros pakalpojumu pieejamības un kvalitātes uzlabošanos. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Veselības ministrijas darba grupas pārstāvji turpināja izvērtēt un noteikt ārstniecības iestādēs strādājošajiem darba samaksas palielināšanai nepieciešamo finansējumu vidējā termiņā, kā arī izskatītu jautājumu par iespējām ar esošajiem cilvēkresursiem nodrošināt pakalpojumu sniegšanu normāla darba laika ietvaros. |
| 2. | Sabiedrības līdzdalība projekta izstrādē | Darba grupas pārstāvji. |
| 3. | Sabiedrības līdzdalības rezultāti | Darba grupas pārstāvji konceptuāli atbalstīja Veselības ministrijas piedāvāto variantu darba samaksas pieaugumam ārstniecības iestādēs strādājošiem 2019.- 2021. gadam vidēji 20% apmērā katru gadu, 2021. gadā ārstu vidējai darba samaksai sasniedzot divkāršu tautsaimniecībā nodarbināto vidējo darba samaksu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Nacionālais veselības dienests, Neatliekamās medicīniskās palīdzības dienests un Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre Anda Čakša

Vīza: Valsts sekretāra p.i. Daina Mūrmane-Umbraško

Vinničenko 67876029

Inga.Vinnicenko@vm.gov.lv

1. Apstiprināta 12.06.2018. ar Veselības ministrijas rīkojumu Nr.118 “Par darba grupas izveidi veselības aprūpes nozarē strādājošo personu darba samaksas palielināšanu”. [↑](#footnote-ref-1)
2. Konceptuālais ziņojums “Par veselības aprūpes sistēmas reformu” (MK 07.08.2017. rīkojums Nr.394) [↑](#footnote-ref-2)